Arkadij Strugatskij
Arkadij Strugatskij var en sovjetisk forfatter og bror til Boris Strugatskij. De to brødre skrev sammen under størstedelen af deres litterære karrierer.
Brødrene Strugatskij var et begreb i sovjetisk science fiction. I deres fortællinger og romaner, fx De purpurrøde skyers land (1959), Svært at være Gud (1964, på dansk i 1985) og Sneglespor (1966, på dansk, 1. del, i 1984), forenes eventyrlige og groteske elementer med underforstået systemkritik. Romanen En picnic i vejkanten (1972, på dansk i 2019) omdannedes af Andrej Tarkovskij i 1979 til det flertydige filmepos Vandringsmanden (Stalker).